Diari Oficial de la Generalitat Valenciana


Sumari del DOGV 5727, del 25-03-2008 (2008/3396)

RESOLUCIÓ de 4 de febrer de 2008, de la consellera d'Agricultura, Pesca i Alimentació, per la qual es convoquen les ajudes per al foment de races autòctones per a l'exercici 2008 a la Comunitat Valenciana.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5727

Data del DOGV
:   25-03-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/3396


Data del document
:   04-02-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ramat
    * cria de bestiar
    * genètica
    * suport econòmic
    * caprí
    * ajuda a l'agricultura
    * boví
    * associació
    * espècie protegida
    * ajuda pública

RESOLUCIÓ de 4 de febrer de 2008, de la consellera d'Agricultura, Pesca i Alimentació, per la qual es convoquen les ajudes per al foment de races autòctones per a l'exercici 2008 a la Comunitat Valenciana. [2008/3396]  
En l'article 3 de l'Orde d'1 de febrer de 2008, de la conselleria d'Agricultura, Pesca i Alimentació, per la qual s'establixen les bases reguladores de les subvencions destinades al foment de races autòctones en perill d'extinció, s'establix que el termini de presentació de sol·licituds es farà públic anualment per mitjà de la seua publicació en el Diari Oficial de la Comunitat Valenciana.  
D'acord amb l'article 7 del Decret 147/2007, de 7 de setembre, del Consell, este règim d'ajudes complix les disposicions del Reglament (CE) núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses. Així mateix, s'indica, segons informe de la Direcció General d'Economia, que no és necessària la comunicació del règim a la Comissió europea, atés que ha sigut realitzada pel Ministeri d'Agricultura, Pesca i Alimentació com a ajuda XA 298/2007.  
Així doncs, i a fi que s'inicie per a l'exercici 2008 el procés de sol·licitud i tramitació de l'ajuda esmentat adés, es publica esta resolució.  
Per tot això, a proposta de la directora general de Producció Agrària, resolc:  
Apartat primer  
Convocar per a l'exercici 2008 la ajuda que s'indica a continuació:  
- Races autòctones. Orde d'1 de febrer de 2008, de la conselleria d'Agricultura, Pesca i Alimentació, per la qual s'establixen les bases reguladores de les subvencions destinades al foment de races autòctones en perill d'extinció. (DOCV núm. 5700, d'11.02.2008) segons l'article 3.  
Apartat segon  
Les ajudes es concediran a càrrec de la línia T3082, «Millorar les explotacions ramaderes - MAPA», capítol IV, del programa 714.80, Desenvolupament i Millora de la Ramaderia, del pressupost de la Generalitat Valenciana, exercici 2008, i pels imports globals màxims següents:  
- Races autòctones: quantia global màxima en 24.000,00 euros.  
Apartat tercer  
El termini de presentació de sol·licituds per a l'exercici 2008 serà d'un mes comptador a partir de l'endemà de la publicació de la present resolució en el Diari Oficial de la Comunitat Valenciana.  
Apartat quart  
Esta resolució és definitiva en via administrativa, i contra esta es podrà interposar potestativament un recurs de reposició davant de la consellera d'Agricultura, Pesca i Alimentació, en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu en el termini de dos mesos a partir de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
València, 4 de febrer de 2008.- La consellera d'Agricultura, Pesca i Alimentació: Maritina Hernández Miñana.